Publication: Magyar Közlöny
Issue: MK-2010-197 (Year: 2010, Number: 197)
Era: contemporary
Section: 2. melléklet a 306/2010. (XII. 23.) Korm. rendelethez
Paragraph Index: 1042

2. melléklet a 306/2010. (XII. 23.) Korm. rendelethez A füstköd-riadó terv készítésének feltételei és tartalmi követelményei 1. Füstköd-riadó tervet kell készíteni: 1.1. minden 200 ezer fõt elérõ népességszámú városban; 1.2. minden olyan településen, amelynek belterületén (belterületének egyes részein) valamely légszennyezõanyag koncentrációja 1.2.1. a hosszú idõtartamú egészségügyi határértéket, vagy 1.2.2. a rövid idõtartamú (60 perces, 24 órás) egészségügyi határértéket legalább két mérõponton az esetek 30%-ában meghaladja; 1.3. minden olyan településen, ahol a riasztási küszöbértékek túllépésének veszélye fennáll. 2. A füstköd-riadó terv tartalmazza: 2.1. szmoghelyzet megelõzésére irányuló intézkedéseket (készültségi fokozat); 2.2. a tájékoztatási és riasztási küszöbértékeket; 2.3. a füstköd-riadó terv által érintett területek határait; 2.4. a szmoghelyzet megállapításának módját és eszközrendszerét; 2.5. a szmoghelyzetet észlelõ, megállapító szervezetet(eket) és feladatait; 2.6. a jelzés, értesítés szervezetét, feladatait és rendjét, a folyamatos ügyeleti szolgálat megszervezését; 2.7. a füstköd-riadó elrendelésére, illetõleg megszüntetésére feljogosított tisztségviselõk megjelölését (név, cím, telefon stb.), feladatait; 2.8. a füstköd-riadó elrendelésének módját; 2.9. a füstköd-riadó terv végrehajtásában érintettek felsorolását, feladatait és értesítésének (bevonásának) rendjét; 2.10. a település és térség lakosságának, intézményeinek és üzemeinek folyamatos tájékoztatását, értesítését; 2.11. a bevezetendõ, megelõzõ és korlátozó intézkedéseket; 2.12. a helyhez kötött forrásokat; 2.13. a mozgó források mûködésének szabályozását, korlátozását és azok elrendelésére jogosultakat és az elrendelés módját; 2.14. a bevezetett korlátozó intézkedések végrehajtásának ellenõrzési módját és végrehajtásának rendjét; 2.15. a közfeladatok ellátásának rendjét. 3. Amennyiben a szmoghelyzet a felszín közeli ózon vagy a PM10 szennyezettségének megnövekedése miatt következhet be, és figyelembe véve a nemzeti földrajzi, meteorológiai és gazdasági feltételeket a kockázat, valamint az ilyen túllépés idõtartamának vagy súlyosságának csökkentésére nincs lehetõség, a füstköd-riadó tervnek csak az 2.1–2.10. pontok szerinti tartalmi követelménynek kell megfelelnie.

Source: https://magyarkozlony.hu/hivatalos-lapok/8d3e60a013c919e795a8225b7f863469c2cbf88e/dokumentumok/6f7aeb9bc09c303eddb926cd21d9f66ad41e41ee/letoltes